ભાજપે ટચૂકડાં રાજ્યો ને કેન્દ્રશાસિત પ્રદેશોમાં તેની તાકાત વધારી છે ને ત્યાં આ મોરચાની કોઈ અસર ના વર્તાય. એક સમયે આ પ્રદેશો કોંગ્રેસનો ગરાસ મનાતા. કોંગ્રેસ કાળા ચોરને પણ ઊભો રાખે તો તેના નામ પર જીતી જાય એવી હાલત હતી. ભાજપે એ ગરાસ લૂંટી લીધો છે ને ભાજપ ઘૂસી ગયો છે. ભાજપે કેટલાક ઠેકાણે સીધી ઘૂસ મારી છે તો કેટલાક ઠેકાણે પ્રાદેશિક પક્ષોને પડખામાં લઈને તાકાત વધારી છે. આ પ્રદેશોમાં લોકસભાની બેઠકો ઝાઝી નથી પણ ટીપે ટીપે સરોવર નહીં તો પણ કપ ભરાય એટલું તો ભાજપને મળી જ જાય.